Օզեմփիք

Օզեմփիք կամ Սեմակլութիտ ասեղը կ'օգտագործուի սննդականոնի եւ մարզանքի ծրագիրներու հետ մէկտեղՕգտագործումը` վերահսկելու համար արեան շաքարի մակարդակը 2-րդ տիպի շաքարախտ ունեցող չափահասներու մօտ (պարագայ մը, երբ մարմինը բնականոն կերպով չ'օգտագործեր ինսուլինը եւ, հետեւաբար, չի կրնար վերահսկել արեան մէջ շաքարի քանակը): 

 Օգտագործում 
Օզեմփիքը կ'օգտագործուի այն պարագային, երբ այլ դեղամիջոցներ բաւականաչափ լաւ չեն վերահսկեր շաքարի մակարդակը:  

Սեմակլութիտի ներարկումը կ'օգտագործուի նաեւ ուղեղային կաթուածի, սիրտի կաթուածի կամ մահուան վտանգը նուազեցնելու համար այն չափահասներուն մօտ, որոնք 2-րդ տիպի շաքարախտ ունին` սիրտի եւ արեան անօթներու հիւանդութիւններու հետ միատեղՕգտագործումը ԱՄՆ-ի մէջ: 

Այս մէկը չ'օգտագործուիր առաջին տիպի շաքարախտի (այն պարագան, երբ մարմինը ինսուլին չ'արտադրեր եւ, հետեւաբար, չի կրնար վերահսկել արեան մէջ շաքարի քանակը) կամ diabetic ketoacidosis-ի (լուրջ պարագայ, որ կը զարգանայ, երբ արեան շաքարի մակարդակը երկար ժամանակ բարձր կը մնայ) բուժման համար:

Լուծոյթը պէտք է ըլլայ թափանցիկ, անգոյն եւ առանց մասնիկներու: Կարելի չէ զայն օգտագործել, եթէ գունաւոր է, պղտոր, թանձրացած կամ մասնիկներ կ'ընդգրկէ, կամ երբ «գրիչ»ին վրայ նշուած պիտանելիութեան ժամկէտը անցած է:

Եթէ գրիչը պահուած է սառնարանին մէջ, ներարկումէն առաջ հարկ է սպասել, որ «գրիչ»ը ջերմանայ մինչեւ սենեկային ջերմաստիճան:

Երբեք չվերօգտագործել ասեղները կամ բաժնեկցիլ զանոնք ուրիշի հետ: 

Սեմակլութիտը կարելի է ներարկել թեւի վերին հատուածի, ազդրի կամ ստամոքսի շրջաններուն մէջ:

 Խմբաւորում 
Այս ներարկուող դեղը կը պատկանի դեղատեսակներու այն խումբին, որ կը կոչուի incretin mimetics (ինքրեթինի միմոսականներ): Այս խումբը կը գործէ` օգնելով շարոյրին (pancreas) արձակելու ինսուլինի ճշգրիտ քանակութիւնը, երբ արեան շաքարի մակարդակը բարձր է: Ինսուլինը կ'օգնէ շաքարը արիւնէն տեղափոխելու մարմինի այլ հիւսուածքներ, ուր կ'օգտագործուի ներուժ ստանալու համար: 

Սեմակլութիտի ներարկումը ունի նաեւ աշխատելու մէկ այլ մեքանիզմ: Ան ստամոքսի մէջ ուտելիքի շարժումը կը դանդաղեցնէ եւ կրնայ նուազեցնել ախորժակը ու յառաջացնել ծանրութեան կորուստ:

 Օգտագործման քանակ 
Սեմակլութիտի ներարկումը` որպէս լուծոյթ (հեղուկ), առկայ է դեղարաններէ ներս: Այդ մէկը նախապէս լեցուած կ'ըլլայ դեղաչափի «գրիչ»ի մը մէջ` ենթամաշկային ներարկման համար (մաշկի տակ): Սովորաբար ան կը ներարկուի շաբաթական մէկ անգամ` անկախ կերակուրի չափաբաժիններէն: Զայն պէտք է օգտագործել ամէն շաբաթ նոյն օրը, օրուան որեւէ մէկ ժամուն: Կարելի է փոխել շաբթուան օրը, երբ  օգտագործումէն անցած է 2 կամ աւելի օր (48 կամ աւելի ժամ): 

 Կողմնակի ազդեցութիւններ 
Սեմակլութիտի ներարկումը կրնայ յառաջացնել կողմնակի բարդութիւններ, ինչպէս՝

 Սրտխառնոց եւ փսխունք: Շարունակական սուր ցաւ, որ կը սկսի ստամոքսի վերին ձախէն կամ մէջտեղէն եւ կը տարածուի դէպի մէջք` փսխունքի հետ մէկտեղ կամ առանց անոր,
 փորհարութիւն, փորի ցաւ եւ պնդութիւն,
 թթուածութիւն եւ անընդհատ կռթալ,
 ցան, քերուըտուք, ուռեցք աչքերու, դէմքի, բերանի, լեզուի կամ կոկորդի,
 միզելու նուազ յաճախականութիւն եւ ոտքերու կամ բումբերու ուռեցք,
 տեսողութեան փոփոխութիւններ,
 ուշաթափութիւն (fainting) կամ գլխապտոյտ,
 մաշկի կամ աչքերու դեղնութիւն,
 տաքութիւն,
 կաւի գոյն կղանք,
 սիրտի արագ բաբախում,
 գլխապտոյտ, քրտնարտադրութիւն, շփոթութիւն կամ քնկոտութիւն, գլխացաւ, մշուշոտ տեսողութիւն, զառանցում, դող, անհանգստութիւն կամ դիւրագրգռութիւն, տրամադրութեան փոփոխութիւններ, քաղց, թուլութիւն կամ տագնապի զգացում,
 շնչառութեան կամ կուլ տալու դժուարութիւնՍեմակլութիտի ներարկումը :
 Ծանօթագրութիւններ